[Foto's] Brittanje se kleinste kasteel te koop - Maroela Media
Dit is nou jou kans om daardie sprokieskasteel te koop waarvan jy nog altyd droom.
In Warwickshire, Engeland, is 'n kasteeltjie te koop wat bekendstaan as Molly's Lodge. Dit dateer uit 1834. Dit is deur Edward Blore gebou wat verantwoordelik was vir uitbreidings aan Buckingham-paleis in die 1850's.
Die kasteel het net een slaapkamer, 'n badkamer, 'n sitkamer en 'n uitsonderlike stel trappe. Daar is 'n bykomende woonstel langs die kasteel met 'n slaapkamer, 'n kombuis en 'n motorhuis. Dit alles word teen £550 000 verkoop.
Iain Powis, die eiendomsagent van Savills wat die kasteel verkoop, sê dit is 'n unieke eiendom. "Daar is nie regtig baie van sy soort beskikbaar nie. Dit is iets heeltemal anders as die ander fraai huise in die omgewing."
Dit is naby die klein dorpie Long Compton waar daar omtrent net 'n poskantoor, 'n paar winkels, 'n kerk, hotel en skool is.
Sal dit LOVE om daar te bly .. en af te tree .. is baie jaloers vir die persoon wat dit kan bekostig . GENIET dit maar namens my.
Dit lyk so lekker! As ek geld gehad het, het ek dit sowaar gekoop en uit hierdie sirkus van 'n SA gevlug!
…maak my n offer…
jissou sal graag hier met 'n paar honde en katte wil bly.
Die trappe lyk modern. Pas nie regtig by die ouerige kasteel nie.
Lanklaas 'n eiendom te koop gesien sonder Fort Knox diefwering; ge-elektrifiseerde omheining en ADT / Chubb gewapende reaksie bordjie nie.